BMS Megapolis

BMS Megapolis (SAS "BMS" un SAS "BMS" filiāle Latvijā) ir datoru ražotājs, datortehnikas un biroja iekārtu mazumtirgotājs. Lietuvā BMS Megapolis pieder 15 veikali, bet Latvijā divi veikali.
Uzņēmums izgatavo stacionāros un pārnēsājamos datorus "BMS Expert". Bez datoru ražošanas un mazumtirdzniecības BMS nodarbojas arī ar datoru un perifērijas iekārtu importu un vairumtirdzniecību, datoru un biroja tehnikas ilgtermiņa un īstermiņa nomas pakalpojumu sniegšanu.

Vēsture 
 1993. gada 29. aprīlī nodibināts individuālais uzņēmums "Baltijos mikrokompiuterinės sistemos".
 1997. gadā atvērta pirmā apakšvienība Viļņā.
 1998. gadā uzņēmums pārreģistrēts par slēgto akciju sabiedrību "BMS".
 1999. gadā sasniegts 10 miljonus litu liels apgrozījums.
 2001. gadā atvērta pirmā apakšvienība Klaipēdā.
 2002. gadā iepazīstina ar BMS datora preču zīmi "BMS expert".
 2002. gadā atvērts pirmais "BMS Megapolis" — lielākais specializētais datortehnikas veikals Lietuvā.
 2002. gadā darbā pieņemts 100. darbinieks.
 2003. gadā saņemts ISO 9001 sertifikāts.
 2005. gadā sasniegts 100 miljonus litu liels apgrozījums.
 2006. gadā sasniegts 158,5 miljonus litu liels apgrozījums.
 2006. gada 24. augustā tika atvērts pirmais "BMS Megapolis" veikals Latvijā
 2007. gada 26. oktobrī tika atvērts Baltijas valstīs pirmais jaunās koncepcija "BMS Megapolis" veikals, kas atradās Rīgā un bija otrais "BMS Megapolis" veikals Latvijā.
 2009. gada 5. janvārī finansiālo grūtību dēļ tika slēgts "BMS Megapolis" veikals Tirdzniecības centrā "Olympia".
 2009. gada 17. jūlijā, sakarā ar ievērojamu pārdošanas rādītāju kritumu, arī otrs veikals, kurš atradās tirdzniecības centrā "Galerija Azur" tika slēgts un BMS Megapolis pilnībā pārtrauca savu darbību Latvijā.

BMS darbības pamatvirzieni

Mazumtidzniecība 
Kompānijai pieder 15 "BMS Megapolis" datortehnikas veikalu Lietuvā, kas atrodas Viļņā, Kauņā, Klaipēdā, Tauraģē, Paņevežā, Šauļos, Mažeiķos un Ķēdaiņos.

Pirmais "BMS Megapolis" veikals Latvijā tika atvērts Rīgā, 2006. gada 24. augustā tirdzniecības centrā Galerija Azur. Otrais "BMS Megapolis" veikals tika atvērts 2007. gada 26. oktobrī iepirkšanās centrā Olympia, kas bija Baltijas valstīs pirmais jaunās koncepcijas BMS Megapolis veikals.

Ražošana 
Atestētā BMS darbstaciju, galda un pārnēsājamo datoru ražošanas bāze var saražot līdz 200 datoriem dienā. Ražošanas procesā datori tiek testēti ne mazāk par 3 stundām, bet darbstacijas un cita sarežģītāka datortehnika arī ilgāk.

Vairumtirdzniecība 
BMS Lietuvas tirgum piedāvā jaunus, taču visā pasaulē labi zināmu firmu preču zīmju un kvalitatīvus produktus. Šajā jomā BMS veido plašu sortimenta piedāvājumu jebkuram mājas un biroja tehnikas pārdevējam, tāpat uzņēmums organizē loģistiku, pārdodamo preču uzraudzību un cenu kontroli.

Pakalpojumi 
 Tirdzniecība kredītā;
 Preču pasūtījumi pa tālruni un piegāde.
 Garantijas un pēcgarantijas apkalpošana atestētos servisa centros vai klienta darba vietā, ko veic kvalificēti speciālisti.
 Kompleksa DSL pakalpojuma pārdošana.
 Īstermiņa un ilgtermiņa tehnikas noma, operatīvā izpirkumnoma.
 Sarežģītu datoru, tīklu sistēmu projektēšana, ieviešana, uzraudzība.
 Efektīva uzņēmumu IT saimniecības auditēšana, konsultācijas.
 Informatīvu semināru organizēšana par biznesa klientiem aktuālām IT tēmām.

Publiskie iepirkumi 
BMS aktīvi piedalās valsts iestāžu un privāto sabiedrību, Lietuvas un ārvalstu kapitāla uzņēmumu publiskajos konkursos par datortehnikas iegādi, Lietuvas, Eiropas Savienības fondu vai Pasaules Bankas atbalstītajos projektos.

Finanšu rādītāji 
Pēdējā laikā BMS pārdevumi ir auguši daudz straujāk nekā kopējais Lietuvas IT tirgus — 2001. gadā BMS apgrozījums palielinājās par 37 procentiem, 2002. gadā par 77 procentiem, 2003. gadā par 21 procentu, 2004. gadā par 56 procentiem, 2005. gadā par 27 procentiem.

No pašas BMS sabiedrības dibināšanas 1993. gadā BMS orientējās uz mājas lietotāju un mazo biroju segmentu, kurā BMS jau ir kļuvis par vienu no IT tirgus līderiem. No 2004. gada sākuma BMS aktīvi cenšas iziet uz lielu biznesa klientu un valsts institūciju apkalpošanu.

Apgrozījums miljonos Litu gadā 
 2007. gads — 190 milj. litu
 2006. gads — 158,5 milj. litu (58,5% gada pieaugums).
 2005. gads — 100 milj. litu (36% gada pieaugums).
 2004. gads — 73,6 milj. litu (56% gada pieaugums).
 2003. gads — 47 milj. litu (21% gada pieaugums).
 2002. gads — 39 milj. litu (77% gada pieaugums).

Ārējās saites 
 BMS Megapolis oficiālā Lietuvas mājas lapa
 BMS Megapolis oficiālā Latvijas mājas lapa (web.archive.org)

Piezīmes un atsauces 

Lietuvas uzņēmumi
Bijušie veikalu tīkli Latvijā